Kinnie boer nou maar eers vir die laaste paar jaar voltyds, nadat sy in 2015 by die Christelike Maatskaplike Raad afbetaal is.
Sy het daar as kinderterapeut gewerk en het reeds ’n gedeelte van die grond gehuur waarop sy nou voltyds boer. Voor 2015 het sy ’n paar skape en perde op die plaas aangehou.
Tydens haar tyd as kinderterapeut by die CMR, waar sy terapie met kinders asook assesserings vir die Kinderhof gedoen het, het Kinnie die waarde van perdeterapie begin besef.
“Kinders sukkel partymaal om met ’n mens te praat, maar vir perde vertel hulle alles,” sê sy. Op die plaas is daar ’n spesiale area waar mense kan sit en dinge bepeins. Daar is ook ’n doolhof wat terapeuties is om spanning en trauma op te los en wat al deur maatskaplike werkers by die CMR gebruik is om self hul werk se uitdagings te verwerk.
Kinnie, wat in die Marble Hall omgewing groot geword het, sê dat sy van jongs af wou boer. Nadat sy die grond bekom het, het die aanhou van ’n paar skape en perde uitgebrei na ’n varkboerdery, die aanplant van mielies om die varke mee te voer, asook die verbouing van kool en ander groente.
Daar is oral humoristiese bordjies op, soos die skape se drukgang wat die ‘Drive-Through’ heet en die hokke waar die speenvarkies gehou word wat
“Ons het die aand gegaan met die idee dat ons ’n lekker bord kos gaan eet en ’n glas wyn gaan drink. En daar wen ek!” vertel sy verleë.
Haar aankondiging as wenner het gepaard gegaan met ’n jillende toejuiging van ander vroue in die Nkangala distrik wat vir die eerste keer met die louere wegstap.
Die R150 000 prysgeld was ’n welkome hupstoot vir Kinnie wat meen dat dinge maar swaar gegaan het in die landbou industrie die afgelope ruk.